stanford-oval/wikipedia huggingface dataset:
เชนมู

| เชนมู |
| --- | --- |

ประเภท: แอ็กชันผจญภัย ภาพยนตร์เชิงโต้ตอบ จำลองชีวิต จำลองสังคม
ผู้พัฒนา: Sega AM2 Ys Net
ผู้จัดจำหน่าย: เซก้า ไมโครซอฟท์เกมสตูดิโอส์ โซนี่คอมพิวเตอร์เอ็นเตอร์เทนเมนต์ Deep Silver
ผู้จัดสร้าง: ยู ซูซูกิ
ระบบปฏิบัติการ: ดรีมแคสต์ เอกซ์บอกซ์ โทรศัพท์มือถือ ไมโครซอฟท์ วินโดวส์ เพลย์สเตชัน 4 เอกซ์บอกซ์วัน
วางจำหน่ายครั้งแรก: เชนมู 29 ธันวาคม 1999
จำหน่ายครั้งล่าสุด: เชนมู 3 19 พฤศจิกายน 2019
เชนมู (ญี่ปุ่น: シェンムー; โรมาจิ: Shenmū) เป็นชุดวิดีโอเกมแนวแอ็กชันผจญภัยที่พัฒนา, กำกับ และ อำนวยการสร้างโดยยู ซูซูกิ เกม เชนมู และ เชนมู 2 นั้นถูกพัฒนาโดย Sega AM2 และจัดจำหน่ายโดยเซก้า สำหรับเครื่องดรีมแคสต์ ใน ค.ศ. 1999 และ ค.ศ. 2001 ตามลำดับ เกม เชนมู 2 ยังได้รับการพอร์ดลงเครื่องเอกซ์บอกซ์ ใน ค.ศ. 2002 เกม เชนมู 3 พัฒนาโดย Ys Net บริษัทของซูซูกิ โดยมีกำหนดเปิดตัวใน ค.ศ. 2019 สำหรับเครื่องเพลย์สเตชัน 4 และ ไมโครซอฟท์ วินโดวส์
ชุดเกม เชนมู นั้นประกอบไปด้วยสภาพแวดล้อม 3 มิติแบบเปิดโลกกว้างสลับกับการต่อสู้ที่ดุเดือดและการกดควิกไทม์อีเวนต์ รวมถึงองค์ประกอบของเกมสวมบทบาท, เกมจำลองชีวิต และ จำลองสังคม เช่นระบบกลางวันและกลางคืน, เอฟเฟกต์สภาพอากาศที่แปรปรวน, ตัวละครที่ผู้เล่นไม่ได้ควบคุมที่มีตารางเวลาประจำวัน และองค์ประกอบแบบเชิงโต้ตอบเช่นตู้หยอดเหรียญ เกมตู้ และมินิเกม โดยเนื้อเรื่องของเกมจะเล่าเกี่ยวกับศิลปินศิลปะการต่อสู้หนุ่มนาม Ryo Hazuki ที่เดินทางผ่านไประหว่างญี่ปุ่นและจีนเพื่อตามหาคนที่ฆ่าพ่อของเขา
เกม เชนมู ดั้งเดิมเป็นวิดีโอเกมที่มีทุนสร้างสูงที่สุดในเวลานั้นโดยมีค่าใช้จ่ายในการผลิตและการตลาดประมาณ 47 ถึง 70 ล้านดอลลาร์สหรัฐซึ่งการพัฒนาบางส่วนจะครอบคลุมถึงเกม เชนมู 2 แม้ตัวเกมจะได้รับเสียงวิจารณ์ชื่นชมจากนักวิจารณ์และกลายเป็นการตามเกินวิสัย (cult following) ตัวเกมกลับประสบความล้มเหลวในเชิงพาณิชย์และทำให้เกมภาคต่อมาประสบกับการพัฒนาที่นานเกินไป (development hell)
ใน ค.ศ. 2004 เซก้าได้ประกาศเปิดตัวเกมภาคแยกแนวออนไลน์แบบเล่นตามบทบาทชื่อ เชนมูออนไลน์ แต่ไม่ได้มีการวางจำหน่าย ใน ค.ศ. 2010 เกมโซเชียลชื่อ เชนมูซิตี้ ได้เปิดให้บริการในประเทศญี่ปุ่นและได้ปิดตัวลงในเดือนธันวาคม ค.ศ. 2011 ใน ค.ศ. 2015 Ys Net เริ่มพัฒนา เกม เชนมู 3 หลังจากแคมเปญระดมทุนประสบความสำเร็จ ตัวเกมเวอร์ชันพอร์ตความละเอียดสูงของ เชนมู และ เชนมู 2 สำหรับเครื่องเพลย์สเตชัน 4 เอกซ์บอกซ์วัน และ ไมโครซอฟท์ วินโดวส์ ได้วางจำหน่ายใน ค.ศ. 2018
ผลตอบรับ

| เกม | เมตาคริติก |
| --- | --- |
เชนมู: (ดรีมแคสต์) 89%
เชนมู 2: (ดรีมแคสต์) 88/100  (เอกซ์บอกซ์) 80/100
เชนมู 3: (PC) 69/100 (PS4) 67/100
ชุดเกม เชนมู ได้รับการวิจารณ์ในเชิงบวกเป็นส่วนใหญ่และได้กลายเป็นการตามเกินวิสัย โดยทั้งสองเกมถูกยกย่องว่าเป็นหนึ่งในวิดีโอเกมที่ยิ่งใหญ่ที่สุดตลอดกาล เชนมู ได้รับการยกย่องให้เป็นผู้บุกเบิกเทคโนโลยีให้หลาย ๆ เกม สภาพแวดล้อมขนาดใหญ่ ความสมบูรณ์ของตัวเลือก และระดับของรายละเอียดได้ถูกนำมาเปรียบเทียบกับเกมเปิดโลกกว้างต่อมาประกอบไปด้วยชุดเกม แกรนด์เธฟต์ออโต ชุดเกม ยากูซ่า ของเซก้า, ฟอลล์เอาท์ 3 (2008), และ Deadly Premonition (2010)
แหล่งข้อมูลอื่น

Website from original release ที่ เวย์แบ็กแมชชีน (เก็บถาวร กุมภาพันธ์ 18, 2014)
Official Shenmue I & II website
Official Shenmue III website
เจ้าชายฟรังซิชกู อังตอนียู เจ้าชายแห่งไบรา

เจ้าชายฟรังซิชกู อังตอนียูแห่งโปรตุเกส เจ้าชายแห่งไบรา (21 มีนาคม พ.ศ. 2338 - 11 มิถุนายน พ.ศ. 2344) เป็นพระราชโอรสพระองค์แรกในพระเจ้าฌูเอาที่ 6 แห่งโปรตุเกสกับอินฟันตาการ์โลตา โฆอากินาแห่งสเปน ซึ่งขณะนั้นทั้งสองพระองค์ทรงดำรงเป็นเจ้าชายและเจ้าหญิงแห่งบราซิล
พระประวัติ

เจ้าชายฟรังซิชกู อังตอนียูประสูติในวันที่ 21 มีนาคม พ.ศ. 2338 ณ พระราชวังหลวงเกลุช ลิสบอน ประเทศโปรตุเกส ทรงได้รับพระอิสริยยศ เจ้าชายแห่งไบราและดยุคแห่งบาร์เซลุช ทรงเป็นองค์รัชทายาทในราชบัลลังก์แห่งโปรตุเกส
เจ้าชายฟรังซิชกู อังตอนียูสิ้นพระชนม์ในวันที่ 11 มิถุนายน พ.ศ. 2344 ขณะมีพระชนมายุเพียง 6 พรรษา ดังนั้นพระอิสริยยศ "เจ้าชายแห่งไบรา" และตำแหน่งองค์รัชทายาทในราชบัลลังก์โปรตุเกสจึงต้องเปลี่ยนผ่านไปยังพระอนุชาคือ อิงฟังตึเปดรู เดอ อัลกันตาราแห่งโปรตุเกส
ดูเพิ่ม

พระราชสันตติวงศ์ในพระเจ้าฌูเอาที่ 6 แห่งโปรตุเกส
อินฟันตาเบอาตริซแห่งสเปน

อินฟันตาเบอาตริซแห่งสเปน (Infanta Beatriz of Spain; เบอาตริซ อิซาเบล เฟเดริกา อัลฟอนซา เอวเคเนีย กริสตินา มารีอา เตเรซา เบียนเบนิดา ลาดิสลา เด บอร์บอน อี บัตเต็นเบร์ก; Beatriz Isabel Federica Alfonsa Eugenia Cristina Maria Teresa Bienvenida Ladisla de Borbon y Battenberg; ประสูติ 22 มิถุนายน ค.ศ. 1909 สิ้นพระชนม์ 22 พฤศจิกายน ค.ศ. 2002) เป็นพระราชธิดาในพระเจ้าอัลฟอนโซที่ 13 แห่งสเปน และ สมเด็จพระราชินีวิกตอเรีย ยูจีนีแห่งสเปน และพระปิตุจฉาในสมเด็จพระราชาธิบดีฆวน การ์โลสที่ 1 แห่งสเปน อีกทั้งยังทรงเป็นหนึ่งในพระราชปนัดดาที่มีพระชนม์ชีพยืนยาวของสมเด็จพระราชินีนาถวิกตอเรีย
ชีวิตในวัยเยาว์

อินฟันตาเบอาตริซประสูติเมื่อวันที่ 22 มิถุนายน ค.ศ. 1909 ณ พระราชวังลากรันยา เมืองซานอิลเดฟอนโซ โดยเป็นพระราชธิดาพระองค์ใหญ่ในพระเจ้าอัลฟอนโซที่ 13 แห่งสเปน พระราชโอรสของพระเจ้าอัลฟอนโซที่ 12 แห่งสเปน และ สมเด็จพระราชินีมาเรีย คริสตินาแห่งสเปน กับ สมเด็จพระราชินีวิกตอเรีย ยูจีนีแห่งสเปน พระธิดาองค์เดียวในเจ้าชายเฮนรีแห่งแบ็ตเต็นเบิร์ก และ เจ้าหญิงเบียทริซแห่งสหราชอาณาจักร พระราชธิดาองค์เล็กของสมเด็จพระราชินีนาถวิกตอเรีย และเจ้าชายอัลเบิร์ตแห่งแซ็กซ์-โคบูร์กและก็อตธา
เมื่อวันที่ 14 เมษายน ค.ศ. 1931 ขณะที่ทรงมีพระชนมายุ 21 พรรษา สมเด็จพระราชาธิบดีแห่งสเปนเสด็จออกจากประเทศสเปนต่อหน้าการเดินขบวนประท้วงของพวกลัทธิสาธารณรัฐนิยม พระองค์เสด็จไปเพียงลำพังโดยทิ้งพระมเหสีกับพระราชโอรสและพระราชธิดาไว้ แม้ว่าจะไม่ทรงสละราชสมบัติจนกระทั่งถึงเดือนมกราคม ค.ศ. 1941 พระองค์ประทับลี้ภัยอยู่ในต่างประเทศโดยทรงมองดูประเทศสเปนที่เต็มไปด้วยการนองเลือด ความรุนแรง และความเป็นอนาธิปไตยภายใต้รัฐบาลสาธารณรัฐใหม่ อันนำไปสู่สงครามกลางเมืองของสเปนในอีกไม่กี่ปีต่อมา
อินฟันตาเบอาตริซประทับอยู่ในพระราชวังหลวงกับพระชนนีและพระเชษฐา พระอนุชาและพระขนิษฐา ทุกพระองค์ทรงอยู่ในประเทศสเปนในระยะสุดท้ายที่พระราชวังถูกปิดล้อมด้วยกลุ่มคนนิยมสาธารณรัฐ สมเด็จพระราชินีเอนาทรงสงสัยว่าครอบครัวของพระองค์ต้องทนทุกข์ทรมานในชะตากรรมเดียวกับพระญาติในราชวงศ์รัสเซียหรือไม่ แต่สุดท้ายทุกพระองค์สามารถเสด็จออกจากพระราชวังไปทางประตูลับในอุทยาน มุ่งหน้าไปยังสถานีรถไฟเอสกอเรียล และประทับรถไฟข้ามชายแดนไปยังประเทศฝรั่งเศส
หมั้นหมายและอภิเษกสมรส

ในปี ค.ศ. 1933 พระเจ้าอัลฟอนโซที่ 13 และพระราชธิดาสองพระองค์คือ อินฟันตาเบอาตริซและอินฟันตามารีอา กริสตินาทรงย้ายไปประทับที่กรุงโรม เจ้าหญิงทั้งสองพระองค์มีพระนามเล่น "สาวน้อยน่ารักแห่งยุโรป" แต่เงาของโรคเฮโมฟีเลียยังคงวนเวียนอยู่ใกล้กับอนาคตทางการอภิเษกสมรสอยู่ ทั้งสองพระองค์ทรงเป็นพาหะที่เป็นไปได้และพระชนกของเจ้าหญิงทั้งสองทรงเตือนผู้ที่จะมาอภิเษกสมรสอย่างละเอียดรอบคอบถึงอันตรายของโรคเฮโมฟีเลียที่มีมาตั้งแต่กำเนิด ซึ่งได้ส่งผลกระทบถึงพระราชโอรสสองพระองค์คือ อินฟันเตอัลฟอนโซและอินฟันเตกอนซาโล ด้วยเหตุนี้ การหมั้นหมายของอินฟันตาเบอาตริซกับเจ้าชายอัลบาโร พระโอรสองค์โตในเจ้าชายอัลฟองโซแห่งออร์เลอ็องส์-บอร์บอนและเจ้าหญิงเบียทริซแห่งแซ็กซ์-โคบูร์กและก็อตธาในปี ค.ศ. 1931 ถูกยกเลิก
อินฟันตาเบอาตริซทรงอภิเษกสมรสวันที่ 14 มกราคม ค.ศ. 1935 ณ กรุงโรม กับ ดอน อเลสซานโดร ตอร์โลเนีย เจ้าชายแห่งซีวีเตลลา-เชซี ซึ่งเป็นหนึ่งในตระกูลผู้ดีของประเทศอิตาลี อเลสซานโดรเป็นโอรสองค์เดียวของดอน มารีโน ตอร์โลเนีย เจ้าชายที่ 4 แห่งซีวีเตลลา-เชซี กับ แมรี เอลซี มัวร์ สตรีชาวอเมริกัน ด้วยความบังเอิญทางด้านวงศ์วานวิทยา เจ้าชายอเลสซานโดรเป็นปู่ทวดของนักแสดงชาวอเมริกันคือ บรูค ชีลดส์ (ที่เป็นหลานสาวของดอนนา มารีนา ตอร์โลเนีย กนิษฐาของเจ้าชายอเลสซานโดร) ในการอภิเษกสมรสก็ได้มีผู้มาร่วมงานมากมาย อาทิ พระเจ้าอัลฟอนโซที่ 13 แห่งสเปน สมเด็จพระราชาธิบดีและพระราชินีแห่งอิตาลี เจ้าชายจากเชื้อพระวงศ์ 52 พระองค์ และผู้มาเยือนจำนวนมากกว่า 4,000 คนจากประเทศสเปน หลังจากจบงานพิธีทั้งสองพระองค์ทรงได้รับการต้อนรับจากสมเด็จพระสันตะปาปาไพอัสที่ 11 เจ้าชายและเจ้าหญิงแห่งซีวีเตลลา-เซชีทรงมีโอรสและธิดาสี่คน ดังนี้
ดอนนา แซนดรา วิตตอเรีย ตอร์โลเนีย เด ปรินชิปี ดี ซีวีเตลลา-เชซี (14 กุมภาพันธ์ ค.ศ. 1936 - 31 ธันวาคม ค.ศ. 2014)
สมรสเมื่อวันที่ 20 มิถุนายน ค.ศ. 1958 ณ กรุงโรม กับ เค้านท์ เคลเมนเต เลกีโอ ดี อัสซาบา (9 ธันวาคม ค.ศ. 1925 - 28 มิถุนายน ค.ศ. 1971)
ดอน มาร์โค อัลฟองโซ ตอร์โลเนีย เจ้าชายที่ 6 แห่งชีวีเตลลา-เชซี (เกิด 2 กรกฎาคม ค.ศ. 1937)
อภิเษกสมรสครั้งแรกในเมื่อวันที่ 15 กันยายน ค.ศ. 1960 ณ เมืองเปียเซนซา ประเทศอิตาลี กับ ดอนนา ออร์เซ็ตตา คาราซซิโอโล เด ดุกชี ดี เมลิโต เด ปรินชีปี ดี คาสตาเญโต (17 พฤษภาคม ค.ศ. 1940 - 10 มีนาคม ค.ศ. 1968)
อภิเษกสมรสครั้งที่สองเมื่อในวันที่ 9 พฤศจิกายน ค.ศ. 1968 ณ กรุงโรม แต่หย่าร้างในปี ค.ศ. 1985 กับ ฟิลิปปา แคทเธอรีน บล็องช์ แม็กโดนัลด์ (เกิด 3 มิถุนายน ค.ศ. 1942)
อภิเษกสมรสครั้งที่สามเมื่อวันที่ 11 พฤศจิกายน ค.ศ. 1985 ณ กรุงโรม กับ บลาเซนา แอนนา เฮเลนา สวิตาโควา (เกิด 16 ตุลาคม ค.ศ. 1940)
ดอน มารีโน ริคคาร์โด ฟรานเชสโก จูเซปเป ตอร์โลเนีย เด ปรินชิปี ดี ซีวีเตลลา-เชซี (13 ธันวาคม ค.ศ. 1939 - 28 ธันวาคม ค.ศ. 1995)
ดอนนา โอลิมเปีย เอ็มมานูเอลลา เอ็นริเค็ตตา มาเรีย ตอร์โลเนีย เด ปรินชิปี ดี ซีวีเตลลา-เชซี (เกิด 27 ธันวาคม ค.ศ. 1943) มีพระธิดา คือ เจ้าหญิงซิบิลลาแห่งลักเซมเบิร์ก
สมรสเมื่อวันที่ 26 มิถุนายน ค.ศ. 1965 ณ กรุงโรม กับ พอล-แอนนิค ไวล์เลอร์ (28 กรกฎาคม ค.ศ. 1943 - 2 พฤศจิกายน ค.ศ. 1998)
ทั้งนี้พระองค์ ถือเป็นพระอัยยิกาใน เจ้าหญิงซิบิลลาแห่งลักเซมเบิร์ก พระชายาใน เจ้าชายกีโยมแห่งลักเซมเบิร์ก
ปลายพระชนม์ชีพ

อินฟันตาเบอาตริซประทับในพระราชวังตอร์โลเนีย กรุงโรมกับพระโอรสและพระธิดา สมเด็จพระราชาธิบดีอัลฟองโซที่ 13 พระชนกได้เสด็จสวรรคตในวันที่ 28 กุมภาพันธ์ ค.ศ. 1941 ณ กรุงโรม พระองค์ประทับในกรุงโรมตลอดพระชนม์ชีพ เมื่อเจ้าหญิงโอลิมเปียสมรสกับพอล-แอนนิค ไวล์เลอร์ พ่อของเขาได้รักษาพระราชวังตอร์โลเนียไว้ให้กับครอบครัวด้วย
ในขณะที่เจ้าหญิงทรงมีเสน่ห์ อารมณ์ขัน และความเรียบง่ายจากพระชนนี แต่พระองค์มิทรงเคยสูญเสียบุคลิกภาพอันสง่างามและยึดถือพิธีในทางราชวงศ์อย่างเคร่งครัด ทำให้พระธิดาของพระองค์หนักใจเวลาพบกับดัชเชสแห่งวินด์เซอร์ เจ้าหญิงทรงห้ามไม่ให้ถอนสายบัวและทำให้ต้องแสดงอากับกิริยาอย่างฉับไวระหว่างการถอนสายบัวและบิดตัวไปมา เพื่อให้ผ่านพ้นการจ้องมองอย่างจับผิดที่ดุดันของพระมารดาและดยุกแห่งวินด์เซอร์
อินฟันตาเบอาตริซสิ้นพระชนม์เมื่อวันที่ 22 พฤศจิกายน ค.ศ. 2002 ณ พระราชวังตอร์โลเนีย กรุงโรม สิริรวมพระชนมายุ 93 พรรษา 5 เดือน โดยก่อนหน้านี้เมื่อเดือนกุมภาพันธ์ ปีเดียวกัน เค้านท์ ซิกวาร์ด เบอร์นาด็อต อดีตเจ้าชายแห่งสวีเดน สิ้นพระชนม์ขณะมีพระชนมายุ 94 พรรษา 7 เดือน 28 วัน ทำให้ในขณะนั้นมีพระราชปนัดดาที่ยังทรงพระชนม์ชีพในสมเด็จพระราชินีนาถวิกตอเรียอีกสองพระองค์คือ เลดี้ แคทเธอรีน แบรนด์แรม (สิ้นพระชนม์แล้วในเดือนตุลาคม ค.ศ. 2007 สิริพระชันษา 94 ปี) และ เค้านท์ คาร์ล โยฮัน เบอร์นาด็อต (สิ้นพระชนม์แล้วในเดือนพฤษภาคม  ค.ศ. 2012 สิริพระชันษา 95 ปี)
พระอิสริยยศ

22 มิถุนายน 1909 - 14 มกราคม 1935: เฮอร์รอยัลไฮเนส อินฟันตาเบอาตริซแห่งสเปน (Her Royal Highness Infanta Beatriz of Spain)
14 มกราคม 1935 - 22 พฤศจิกายน 2002: เฮอร์รอยัลไฮเนส อินฟันตาเบอาตริซ ตอร์โลเนีย เจ้าหญิงแห่งซีวีเตลลา-เชซี (Her Royal Highness Infanta Beatriz Torlonia, Princess of Civitella-Cesi)
บรรณานุกรม

Eilers, Marlene A., Queen Victoria’s Descendants, Rosvall Royal Books, Falköping, 1997, 2nd Edition.
Eilers, Marlene A., Queen Victoria’s Descendants: Companion Volume, Rosvall Royal Books, Falköping, 2004.
อำเภอปทุมราชวงศา

| อำเภอปทุมราชวงศา |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Pathum Ratchawongsa
คำขวัญ: พระปทุมราชเป็นศรี แหล่งมากมีภูผาสวย หลากหลายด้วยวัฒนธรรม งามล้ำผ้าทอมือ
แผนที่จังหวัดอำนาจเจริญ เน้นอำเภอปทุมราชวงศา
พิกัด: 15°53′30″N 104°54′18″E﻿ / ﻿15.89167°N 104.90500°E﻿ / 15.89167; 104.90500
ประเทศ:  ไทย
จังหวัด: อำนาจเจริญ
พื้นที่
 • ทั้งหมด: 520.8 ตร.กม. (201.1 ตร.ไมล์)
ประชากร (2565)
 • ทั้งหมด: 49,051 คน
 • ความหนาแน่น: 94.18 คน/ตร.กม. (243.9 คน/ตร.ไมล์)
รหัสไปรษณีย์ : 37110
รหัสภูมิศาสตร์: 3703
ที่ตั้งที่ว่าการ: ที่ว่าการอำเภอปทุมราชวงศา ถนนอรุณประเสริฐ ตำบลนาหว้า อำเภอปทุมราชวงศา จังหวัดอำนาจเจริญ 37110
 ส่วนหนึ่งของสารานุกรมประเทศไทย
ปทุมราชวงศา [ปะ-ทุม-ราด-ชะ-วง-สา] เป็นอำเภอหนึ่งในจังหวัดอำนาจเจริญ
ที่ตั้งและอาณาเขต

อำเภอปทุมราชวงศาตั้งอยู่ทางทิศตะวันออกของจังหวัด มีอาณาเขตติดต่อกับเขตการปกครองข้างเคียง ดังนี้
ทิศเหนือ ติดต่อกับอำเภอเสนางคนิคมและอำเภอชานุมาน
ทิศตะวันออก ติดต่อกับอำเภอเขมราฐ อำเภอกุดข้าวปุ้น และอำเภอตระการพืชผล (จังหวัดอุบลราชธานี)
ทิศใต้ ติดต่อกับอำเภอพนา
ทิศตะวันตก ติดต่อกับอำเภอเมืองอำนาจเจริญ
ประวัติ

ในโอกาสฉลอง 200 ปีของจังหวัดอุบลราชธานี พ.ศ. 2535 นายสายสิทธิ์ พรแก้ว ผู้ว่าราชการจังหวัดอุบลราชธานีในสมัยนั้น มีดำริจะจัดตั้งอำเภอใหม่เพื่อเป็นการเฉลิมฉลองวาระจังหวัดอุบลราชธานีครบ 200 ปีเป็นกรณีพิเศษไม่ต้องผ่านการเป็นกิ่งอำเภอ โดยจัดตั้งอำเภอใหม่ให้ชื่อว่า อำเภอปทุมราชวงศา มีสถานที่ตั้ง ณ บ้านนาหว้าใหญ่ ตำบลนาหว้า อำเภอพนา โดยใช้ชื่อของพระปทุมราชวงศา (ท้าวคำผง) เจ้าเมืองอุบลราชธานีคนแรกเป็นชื่อของอำเภอ คำว่า "ปทุม" เป็นคำนามมาจากภาษาบาลีมีความหมายว่า บัวหลวง คำว่า "ปทุมราชวงศา" หมายถึง ราชวงศ์ดอกบัวหลวง ถ้าหากจะใช้ชื่อตำบลนาหว้าซึ่งเป็นที่ตั้งที่ว่าการอำเภอใหม่เป็นชื่ออำเภอ จะเป็นการซ้ำซ้อนกับอำเภอนาหว้า จังหวัดนครพนม
จังหวัดอุบลราชธานีได้ดำเนินการตามขั้นตอนต่าง ๆ ในการจัดตั้งอำเภอปทุมราชวงศาเรื่อยมาจนกระทั่ง ถึงวันที่ 1 สิงหาคม พ.ศ. 2536 เป็นต้นมา อำเภอปทุมราชวงศาจึงได้รับการจัดตั้งขึ้นโดยรวมท้องที่ตำบลลือ ตำบลห้วย และตำบลนาหว้าจากอำเภอพนา ตำบลโนนงามจากอำเภออำนาจเจริญ ตำบลหนองข่าและตำบลคำโพนจากอำเภอชานุมานเข้าด้วยกัน โดยมีพระราชกฤษฎีกาตั้งอำเภอปทุมราชวงศา จังหวัดอุบลราชธานี พ.ศ. 2536 ประกาศราชกิจจานุเบกษา เล่ม 110 ตอนที่ 87 ลงวันที่ 2 กรกฎาคม 2536 ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไป
จนกระทั่งถึงวันที่ 1 ธันวาคม พ.ศ. 2536 พระราชบัญญัติจัดตั้งจังหวัดอำนาจเจริญแยกจากจังหวัดอุบลราชธานีมีผลบังคับใช้ ทำให้อำเภอปทุมราชวงศาย้ายมาขึ้นกับจังหวัดอำนาจเจริญจนถึงปัจจุบัน
การแบ่งเขตการปกครอง > การปกครองส่วนภูมิภาค

อำเภอปทุมราชวงศาแบ่งเขตการปกครองย่อยออกเป็น 7 ตำบล 73 หมู่บ้าน ได้แก่
| ลำดับ | อักษรไทย | อักษรโรมัน | จำนวนหมู่บ้าน | จำนวนประชากร (ธันวาคม 2565) |
| --- | --- | --- | --- | --- |
| 1. | หนองข่า | Nong Kha | 9 | 6,899 |
| 2. | คำโพน | Kham Phon | 10 | 8,081 |
| 3. | นาหว้า | Na Wa | 9 | 8,459 |
| 4. | ลือ | Lue | 14 | 8,277 |
| 5. | ห้วย | Huai | 13 | 6,951 |
| 6. | โนนงาม | Non Ngam | 8 | 4,001 |
| 7. | นาป่าแซง | Na Pa Saeng | 10 | 6,400 |
การแบ่งเขตการปกครอง > การปกครองส่วนท้องถิ่น

ท้องที่อำเภอปทุมราชวงศาประกอบด้วยองค์กรปกครองส่วนท้องถิ่น 8 แห่ง ได้แก่
เทศบาลตำบลปทุมราชวงศา ครอบคลุมพื้นที่บางส่วนของตำบลนาหว้าและตำบลนาป่าแซง
เทศบาลตำบลหนองข่า ครอบคลุมพื้นที่ตำบลหนองข่าทั้งตำบล
เทศบาลตำบลห้วย ครอบคลุมพื้นที่ตำบลห้วยทั้งตำบล
เทศบาลตำบลนาป่าแซง ครอบคลุมพื้นที่ตำบลนาป่าแซง (นอกเขตเทศบาลตำบลปทุมราชวงศา)
องค์การบริหารส่วนตำบลคำโพน  ครอบคลุมพื้นที่ตำบลคำโพนทั้งตำบล
องค์การบริหารส่วนตำบลนาหว้า ครอบคลุมพื้นที่ตำบลนาหว้า (นอกเขตเทศบาลตำบลปทุมราชวงศา)
องค์การบริหารส่วนตำบลลือ ครอบคลุมพื้นที่ตำบลลือทั้งตำบล
องค์การบริหารส่วนตำบลโนนงาม ครอบคลุมพื้นที่ตำบลโนนงามทั้งตำบล
สถาบันการศึกษา

โรงเรียนมัธยมศึกษาสังกัดสำนักงานคณะกรรมการการศึกษาขั้นพื้นฐาน
โรงเรียนปทุมราชวงศา
โรงเรียนลือวิทยาคม
ธนาคาร

อำเภอปทุมราชวงศามีธนาคารที่เปิดให้บริการ 5 แห่ง ประกอบด้วย
ธนาคารเพื่อการเกษตรและสหกรณ์การเกษตร สาขาปทุมราชวงศา
ธนาคารกรุงเทพ สาขาปทุมราชวงศา (ปัจจุบันปิดทำการ 2567)
ธนาคารกรุงไทย สาขาปทุมราชวงศา
ธนาคารออมสิน สาขาปทุมราชวงศา
ธนาคารกสิกรไทย สาขาปทุมราชวงศา (ปัจจุบันปิดทำการสาขานี้ไปแล้ว 2561)
สถานีตำรวจ

สถานีตำรวจภูธรปทุมราชวงศา
แหล่งข้อมูลอื่น

เว็บไซต์สถานีตำรวจภูธรปทุมราชวงศา[ลิงก์เสีย]
เจ้าจอมมารดาตลับ ในรัชกาลที่ 5

| เจ้าจอมมารดา ตลับ ในรัชกาลที่ 5 |
| --- | --- |

เกิด: ตลับ เกตุทัต พ.ศ. 2395
เสียชีวิต: 9 มิถุนายน พ.ศ. 2472 (77 ปี)
คู่สมรส: พระบาทสมเด็จพระจุลจอมเกล้าเจ้าอยู่หัว
บุตร: • พระเจ้าบรมวงศ์เธอ พระองค์เจ้าอัจฉรพรรณีรัชกัญญา • พระเจ้าบรมวงศ์เธอ กรมหลวงราชบุรีดิเรกฤทธิ์
บิดามารดา: พระยาเวียงในนฤบาล (หรั่ง เกตุทัต) อิ่ม เวียงในนฤบาล
เจ้าจอมมารดาตลับ (สกุลเดิม: เกตุทัต; เกิด: พ.ศ. 2395 — อนิจกรรม: 9 มิถุนายน พ.ศ. 2472) เป็นธิดาคนโตของพระยาเวียงในนฤบาล (หรั่ง เกตุทัต) กับภรรยาชื่ออิ่ม
ประวัติ

ต่อมาเมื่อพระบาทสมเด็จพระจุลจอมเกล้าเจ้าอยู่หัวเสด็จขึ้นครองราชสมบัติ เธอจึงได้ถวายตัวเป็นพระสนมสิบสองพระกำนัลตามโบราณราชประเพณี ต่อมาได้รับพระราชทานหีบหมากทองคำ มีบรรดาศักดิ์เป็น "เจ้าจอมตลับ" และหลังจากประสูติพระราชธิดาพระองค์แรกจึงได้มีศักดิ์เป็น "เจ้าจอมมารดาตลับ" มีพระราชโอรสและพระราชธิดารวม 2 พระองค์ คือ
พระเจ้าลูกเธอ พระองค์เจ้าอัจฉรพรรณีรัชกัญญา (7 กรกฎาคม พ.ศ. 2415 — 15 พฤศจิกายน พ.ศ. 2453)
พระเจ้าลูกยาเธอ พระองค์เจ้ารพีพัฒนศักดิ์ (21 ตุลาคม พ.ศ. 2417 — 7 สิงหาคม พ.ศ. 2463) ต่อมาเป็น "กรมหลวงราชบุรีดิเรกฤทธิ์" องค์ต้นราชสกุลรพีพัฒน์
เจ้าจอมมารดาตลับ ในรัชกาลที่ 5 ถึงแก่อสัญกรรมด้วยโรคชราเมื่อเวลา 5 นาฬิกา 45 นาทีที่ วังรพีพัฒน์ อันเป็นที่ประทับของ พระเจ้าพี่ยาเธอ กรมหลวงราชบุรีดิเรกฤทธิ์ เมื่อวันที่ 9 มิถุนายน พ.ศ. 2472 รวมอายุ 77 ปี ต่อมาเวลา 17.00 น. วันเดียวกันได้มีการพระราชทานน้ำหลวงอาบศพ โดย พระบาทสมเด็จพระปกเกล้าเจ้าอยู่หัว ได้เสด็จพระราชดำเนินไปพระราชทานเพลิงศพเจ้าจอมมารดาตลับ ณ วัดเบญจมบพิตรดุสิตวนารามราชวรวิหาร เมื่อวันพฤหัสบดีที่ 22 พฤษภาคม พ.ศ. 2473
เครื่องราชอิสริยาภรณ์

เครื่องราชอิสริยาภรณ์จุลจอมเกล้า ชั้นทุติยจุลจอมเกล้าวิเศษฝ่ายใน (ท.จ.ว.)
พ.ศ. 2447 :  เหรียญรัตนาภรณ์ รัชกาลที่ 4 ชั้นที่ 5 (ม.ป.ร.5)
เหรียญรัตนาภรณ์ รัชกาลที่ 5 ชั้นที่ 2
อุลตร้าแมน (ภาพยนตร์ พ.ศ. 2547)

| อุลตร้าแมน |
| --- | --- |
โปสเตอร์ภาพยนตร์
กำกับ: Kazuya Konaka
เขียนบท: Keiichi Hasegawa
อำนวยการสร้าง: Kiyoshi Suzuki
นักแสดงนำ: Tetsuya Bessho Kyoko Toyama Nae Yuuki 
ดนตรีประกอบ: Tak Matsumoto
ผู้จัดจำหน่าย: Shochiku
วันฉาย:   18 ธันวาคม ค.ศ. 2004 (2004-12-18) 
ความยาว: 97 นาที
ประเทศ: ญี่ปุ่น
ภาษา: ญี่ปุ่น
ULTRAMAN (อุลตร้าแมน) เป็นภาพยนตร์จากซีรีส์อุลตร้าซีรีส์ เข้าฉายเมื่อวันที่ 18 ธันวาคม ค.ศ. 2004 (พ.ศ. 2547) ผลิตโดยบริษัท สึบุรายะโปรดักชั่น จัดจำหน่ายโดยบริษัท โชจิคุ
เรื่องย่อ

มากิ จุนอิจิ นักบิน F-15 J EAGLE ที่กำลังจะปลดประจำการเพื่อต้องการใช้ชีวิตอยู่กับลูกชายวัย 6 หกขวบที่กำลังป่วยหนักเนื่องจากเจ้าตัวรู้สึกว่า การไล่ตามความฝันของคน คือการเป็นนักบินเครื่องบินรบได้ทำให้ตนบกพร่องหน้าที่ของการเป็นพ่อ ทำให้เจ้าตัวรู้สึกผิดมาโดยตลอด แต่ในภารกิจการบินครั้งสุดท้ายกับทางกองทัพนั้น เขากลับประสบอุบัติเหตุชนกับวัตถุลึกลับกลางอากาศ แต่ตัวเขากลับรอดชีวิตมาได้อย่างไม่น่าเชื่อแต่นั่นก็ทำให้เขาถูกหน่วยกองกำลังพิเศษตั้งข้อสงสัยว่า เขาอาจจะกลายเป็นสัตว์ประหลาดเช่นเดียวกับ อูโด เหยื่อรายก่อนหน้า ซึ่งประสบอุบัติเหตุในเคสที่คล้ายๆกันกับมากิ และอุโดก็ได้กลายร่างเป็นสัตว์ประหลาดที่ถูกเรียกภายหลังว่า เดอะวัน ซึ่งทางหน่วยกองกำลังพิเศษ ต้องการใช้มากิเป็นเหยื่อล่อ เดอะวัน ที่หนีรอดออกไปจากห้องทดลอง เพราะเชื่อว่า มากิ กับ อุโด นั้น มีพลังในการรับรู้ตัวตนของกันและกันอยู่ แต่เดอะวัน กลับกลายพันธุ์เป็นสัตว์ประหลาดร่างยักษ์จากการดูดกลืนสิ่งมีชีวิตอื่นๆ เพื่อเพิ่มความสามารถให้กับตน และออกอาละวาดอย่างบ้าคลั่ง ซึ่งนั่นทำให้มากิ ต้องตัดสินใจกลายร่างเป็นมนุษย์ยักษ์ประหลาดที่ถูกทางหน่วยกองกำลังพิเศษเรียกว่า เน็กซ์ ออกต่อสู้กับเดอะวัน ในขณะเดียวกับที่ลูกชายของมากิเอง ก็กำลังป่วยหนัก และเฝ้ารอการกลับมาของบิดา
อุลตร้าแมน เดอะ เน็กซ์ > อันฟานส์

ความสูง: 10 เมตร
น้ำหนัก: 2.5 ตัน
ร่างที่มากิแปลงร่างเป็นครั้งแรก เป็นร่างแรกสุดของเดอะ เน็กซ์ และเป็นร่างที่ไม่สมบูรณ์เนื่องจากร่างกายในแต่ละส่วนของเขายังพัฒนาไม่สมบูรณ์ จึงยังไม่สามารถแสดงพลังความสามารถที่แท้จริงออกมาได้ จึงมักเป็นการต่อสู้ด้วยมือเปล่า จึงใช้แค่ความสามารถทางกายภาพที่มีพลังเพิ่มขึ้นเท่านั้น
อุลตร้าแมน เดอะ เน็กซ์ > จูเนส

ความสูง: 40 เมตร
น้ำหนัก: 26,000 ตัน
ร่างสมบูรณ์ของเดอะ เน็กซ์ ที่ปรากฏตัวออกมาในการต่อสู้ครั้งสุดท้ายระหว่างเดอะ วัน มีความสูงเพิ่มขึ้นเป็น 40 เมตร และสามารถเหาะได้ด้วยความเร็วเหนือเสียง ด้านรูปลักษณ์ได้ปรับเปลี่ยนแปลงข้อต่อของเส้นใยกล้ามเนื้อสีดำจากร่างอันฟานส์กลายมาเป็นสีแดง และมีโทนสีใกล้เคียงกับอุลตร้าแมนมากขึ้น อีกทั้งยังมี สตราโทสเอดจ์ ซึ่งเป็นใบมีดที่อยู่ตรงข้อศอกเป็นตัวช่วยในการบินให้ราบรื่นขึ้นและถือเป็นแหล่งกำเนิดพลังงานในเวลาที่จะยิงลำแสงอีกด้วย
บีสต์ เดอะ วัน

สิ่งมีชีวิตประหลาดซึ่งเกิดจากการรวมร่างระหว่างวัตถุเรืองแสงสีน้ำเงินที่ตกลงไปในมหาสมุทรแปซิฟิก กับ เจ้าหน้าที่ อูโด ทาคาฟุมิ ผู้อยู่บนเรือปฏิบัติการใต้ทะเลลึก ในขณะนั้น โดยชื่อ เดอะ วัน มาจากชื่อที่ หน่วย BCST ตั้งขึ้นมาเนื่องจากเป็นสิ่งมีชีวิตนอกโลกตัวแรกที่มาเยือนในญี่ปุ่น ทั้งนี้เดอะ วัน แตกต่างจากอุลตร้าแมน เดอะ เน็กซ์ ตรงที่สามารถควบคุมจิตใจผู้ที่ถูกรวมร่างและสามารถหลอมรวมกับสิ่งมีชีวิตอื่นๆ เพื่อพัฒนาร่างให้แกร่งขึ้น
เพลงประจำภาพยนตร์

เพลงเปิด: "Theme from ULTRAMAN" โดย TAK MATSUMOTO
เพลงปิด: "NEVER GOOD-BYE" โดย TMG
แหล่งข้อมูลอื่น

ULTRAMAN THE MOVIE - Official Website เก็บถาวร 2006-08-28 ที่ เวย์แบ็กแมชชีน
Ultraman ที่อินเทอร์เน็ตมูวีเดตาเบส
Ultraman ที่ออลมูวี
เค็นโตะ ฮายาชิ

| เค็นโตะ ฮายาชิ |
| --- | --- |

เกิด:  (1990-12-06) 6 ธันวาคม ค.ศ. 1990 (33 ปี)  โอตสึ จังหวัดชิงะ ประเทศญี่ปุ่น
อาชีพ: นักแสดง
ปีปฏิบัติงาน: พ.ศ. 2550 – ปัจจุบัน
คู่สมรส: ยูโกะ โอชิมะ (สมรส 2021)
เค็นโตะ ฮายาชิ (ญี่ปุ่น: 林遣都; โรมาจิ: Hayashi Kento; เกิด 6 ธันวาคม พ.ศ. 2533) เป็นนักแสดงชายชาวญี่ปุ่น เขาได้ปรากฏตัวในภาพยนตร์มากกว่า 30 เรื่องตั้งแต่ปี พ.ศ. 2550
ผลงานการแสดง > ภาพยนตร์​

| ปี | ชื่อเรื่อง | บทบาท | หมายเหตุ | อ้างอิง |
| --- | --- | --- | --- | --- |
| 2007 | คู่หูเบสบอล | ทากูมิ ฮาราดะ | นำแสดง |  |
| 2008 | Dive!! | โทโมกิ ซาไก | นำแสดง |  |
| 2009 | Parade |  |  |  |
| 2009 | Rise Up |  |  |  |
| 2012 | บทเรียนครูปีศาจ | มาซาฮิโกะ มาเอจิมะ |  |  |
| 2012 | หนุ่มจริงจังกับสาวติ๊งต๊อง | โค อิจิโนมิยะ |  |  |
| 2012 | Bakugyaku Familia | ชูเฮ |  |  |
| 2016 | ย้อนอดีตไขปริศนา | จุน ชิราโตริ |  |  |
| 2016 | Bitter Sweet | นางิซะ คาตายามะ | นำแสดง |  |
| 2016 | คาชิง | คิโยฮิโกะ |  |  |
| 2016 | Road To High&Low | โนริฮิซะ ฮีวงะ |  |  |
| 2016 | Soap Bubble | อิซูมิ | นำแสดง |  |
| 2016 | ปาฏิหาริย์ร้านชำของคุณนามิยะ | มัตสึโอกะ |  |  |
| 2017 | ครูดุดวลเดือด | ชิบาตะ | ภาพยนตร์จีน |  |
| 2018 | เชอร์รี่บอย ลุยไม่คอยรัก | ชินอิจิ คูนิโมริ | นำแสดง |  |
| 2018 | เพียงชั่วเวลากาแฟยังอุ่น | โกโร คาตาดะ |  |  |
| 2018 | Gangoose | ทากาดะ |  |  |
| 2019 | รักใหม่... หัวใจจะวาย | เรียวตะ มากิ |  |  |
| 2020 | Hold Me Back | ทาดะ |  |  |
| 2021 | ปรสิตมีรัก | เค็งโง โคซากะ | นำแสดง |  |
| 2021 | Inubu: The Dog Club | โซตะ ฮานาอิ | นำแสดง |  |
| 2021 | In the Wake | โทโมฮิโกะ ฮาซูดะ |  |  |
ผลงานการแสดง > ละครโทรทัศน์

| ปี | ชื่อเรื่อง | บทบาท | หมายเหตุ | อ้างอิง |
| --- | --- | --- | --- | --- |
| 2009 | เจ้าหญิงน้อยเซริอะ | ไคโต มิอูระ |  |  |
| 2012 | หมอมือใหม่หัวใจเทวดา | เค ยาซาวะ |  |  |
| 2012 | สงครามดาบซามูไรเดือด | ดาเตะ มาซามูเนะ | นำแสดง |  |
| 2015 | เคเซไซมิงโนะโอโตโกะ 1 | ทัตสึโนะ คิงโง | ละครชุด |  |
| 2015 | ชิงงาริ | โยชิโอกะ | ละครชุด |  |
| 2015 | High & Low The Story of S.W.O.R.D. | โนริฮิซะ ฮีวงะ |  |  |
| 2016 | Moribito: Guardian of the Spirit | ชูงะ |  |  |
| 2016 | ฮิบานะ สปาร์ค | โทกูนางะ | นำแสดง |  |
| 2017 | สาวน้อยหัวใจถักร้อย | จิโร คาวาอิ | อาซาโดระ |  |
| 2018 | รักใหม่... หัวใจจะวาย | เรียวตะ มากิ |  |  |
| 2018 | ทนายซ่าท้าคดีโหด | อาโอชิมะ เคตะ |  |  |
| 2019 | อิเอยาซุ, เอโดะโอะทาเตรุ | โยจิโร | ละครชุด |  |
| 2019 | อิดาเต็ง | สึโตมุ โอโยโกตะ | ละครไทกะ |  |
| 2019 | Scarlet | ชินซากุ โอโนะ | อาซาโดระ |  |
| 2019 | มังโกโนะคิโนะชิตะเดะ | คาโดอิ | ภาพยนตร์บนโทรทัศน์ |  |
| 2020 | พี่สาวลุ้นรัก | มานาโตะ โยชิโอกะ |  |  |
รางวัล

| ปี | รางวัล | สาขา | ผลงานเข้าชิง | ผล | อ้างอิง |
| --- | --- | --- | --- | --- | --- |
| 2008 | 31st Japan Academy Film Prize | นักแสดงมาใหม่แห่งปี | Battery | ชนะ |  |
| 2019 | 22nd Nikkan Sports Drama Grand Prix | นักแสดงสมทบชายดีเด่น | รักใหม่... หัวใจจะวาย | ชนะ |  |
| 2021 | 46th Hochi Film Awards | นักแสดงชายดีเด่น | Inubu: The Dog Club และ ปรสิตมีรัก | เสนอชื่อเข้าชิง |  |
แหล่งข้อมูลอื่น

Official Website (ในภาษาญี่ปุ่น)
เค็นโตะ ฮายาชิ ที่อินเทอร์เน็ตมูวีเดตาเบส
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  เยอรมนี
อินฟันตาอลิเซีย ดัชเชสแห่งกาลาเบรีย

เจ้าหญิงอลิเซียแห่งบูร์บง-ปาร์มา (Alicia Maria Teresa Francesca Luisa Pia Anna Valeria; 13 พฤศจิกายน ค.ศ. 1917 – 28 มีนาคม ค.ศ. 2017) เป็นอินฟันตาแห่งสเปน สมาชิกแห่งราชวงศ์บูร์บง-ปาร์มา พระองค์กลายเป็นดัชเชสแห่งกาลาเบรียผ่านพิธีอภิเษกสมรสกับอินฟันเตอัลฟอนโซ ดยุกแห่งกาลาเบรีย พระองค์ทรงประกอบพระราชกรณียกิจเป็นครั้งคราวให้กับพระมหากษัตริย์สเปน หลังอภิเษกสมรสแล้ว พระองค์กลายเป็นครึ่งพระปิตุจฉาฝ่ายพระราชมารดาของสมเด็จพระราชาธิบดีฆวน การ์โลสที่ 1 แห่งสเปน พระองค์เป็นอินฟันตาแห่งสเปนที่มีพระชนม์ชีพนานที่สุด
พระประวัติ

เจ้าหญิงอลิเซียแห่งบูร์บง-ปาร์มา ประสูติเมื่อวันที่ 13 พฤศจิกายน ค.ศ. 1917 ณ เวียนนา จักรวรรดิออสเตรีย-ฮังการี เป็นพระธิดาใน เอเลีย ดยุกแห่งปาร์มา
และ อาร์ชดัชเชสมารีอา อันนาแห่งออสเตรีย เป็นพระนัดดาในโรแบร์โตที่ 1 ดยุกแห่งปาร์มา พระญาติชั้นที่ 1 ในพระเจ้าซาร์บอริสที่ 3 แห่งบัลแกเรีย แกรนด์ดยุกฌ็องแห่งลักเซมเบิร์ก อ็อทโท มกุฎราชกุมารแห่งออสเตรีย และสมเด็จพระราชินีอานาแห่งโรมาเนีย